
IV RESPUBLIKINĖS METODINĖS-PRAKTINĖS MOKYTOJŲ KONFERENCIJOS „ŠIUOLAIKINĖS UGDYMO AKTUALIJOS
MENO (MUZIKOS) MOKYKLOSE“ APRAŠAS
„Menas įkvepia augti!“

I. BENDROSIOS NUOSTATOS
1. IV respublikinės metodinės-praktinės mokytojų konferencijos „Šiuolaikinės ugdymo aktualijos meno (muzikos) mokyklose“ (toliau – konferencija) aprašas reglamentuoja konferencijos tikslą, uždavinius, dalyvius, rengėjus, organizavimo ir vykdymo tvarką, reikalavimus pranešimams bei baigiamąsias nuostatas.
2. Konferenciją organizuoja Raseinių meno mokyklos Ariogalos skyriaus fortepijono mokytoja metodininkė Alina Skirmantaitė-Ivoškienė ir Raseinių rajono švietimo pagalbos tarnybos metodininkė Kristina Ražanienė.
3. Konferencijos šūkis – „Menas įkvepia augti!“
4. Informacija apie konferenciją ir konferencijos aprašas skelbiami Raseinių rajono švietimo pagalbos tarnybos interneto svetainėje (www.rspt.lt) ir Tarnybos socialinio tinklo „Facebook“ paskyroje.
II. KONFERENCIJOS TIKSLAS IR UŽDAVINIAI
5. Konferencijos tikslas – suburti Lietuvos meno (muzikos) mokyklų pedagoginę bendruomenę profesiniam dialogui, gerosios patirties sklaidai ir aktualių šiuolaikinio meninio ugdymo klausimų aptarimui.
6. Konferencijos uždaviniai:
6.1. skatinti gerosios pedagoginės patirties sklaidą ir profesinį bendradarbiavimą;
6.2. sudaryti sąlygas įvairių meninio ugdymo sričių (muzikos, dailės, šokio, teatro) pedagogams dalytis profesine patirtimi, įžvalgomis, inovatyviais sprendimais ir aptarti aktualius meno (muzikos) mokyklų ugdymo klausimus;
6.3. dalytis šiuolaikinių ugdymo metodų ir priemonių praktinio taikymo meno (muzikos) mokyklose patirtimi;
6.4. pristatyti ugdymo metodus ir priemones, padedančius gerinti ugdymo(si) kokybę, stiprinti mokinių motyvaciją, pasitikėjimą savimi, kūrybiškumą ir kompetencijas;
6.5. dalytis kūrybiškomis idėjomis ir gerąja patirtimi, skatinančia aktyvesnį mokinių ir jų tėvų (globėjų, rūpintojų) įsitraukimą į ugdymo procesą.

III. KONFERENCIJOS DALYVIAI
7. Konferencijoje kviečiami dalyvauti Lietuvos meno (muzikos) mokyklų muzikos, dailės, šokio, teatro ir kitų dalykų mokytojai, mokyklų vadovai, pagalbos mokiniui specialistai bei kiti meninio ugdymo srityje dirbantys specialistai.

IV. KONFERENCIJOS ORGANIZAVIMO IR VYKDYMO TVARKA
8. Konferencija vyks 2026 m. spalio 19 d. Raseinių meno mokyklos Ariogalos skyriuje (Vytauto g. 92a, Ariogala, Raseinių r.).
9. Konferencijos pradžia – 9.00 val. Dalyvių registracija ir atvykimas – 8.30–9.00 val.
10. Pranešėjai registruojasi iki 2026 m. spalio 12 d. 17.00 val., užpildydami elektroninę pranešėjo registracijos formą: https://forms.gle/221nb33p1dEre7LKA
11. Registracijos formoje pateikta informacija bus naudojama konferencijos programai ir pranešėjo dalyvavimą bei skaitytą pranešimą patvirtinančiai pažymai parengti, todėl pranešėjai atsako už pateiktų duomenų tikslumą.
12. Konferencijos klausytojai registruojasi Semi+ sistemoje iki 2026 m. spalio 18 d.
13. Užsiregistravusiems pranešėjams konferencijos programa bus išsiųsta registracijos formoje nurodytu elektroninio pašto adresu 2026 m. spalio 13–16 d.
14. Konferencijos pranešėjams Raseinių rajono švietimo pagalbos tarnyba išduos pažymas, patvirtinančias dalyvavimą konferencijoje ir skaitytą pranešimą.
15. Konferencijos klausytojams bus išduodamos Raseinių rajono švietimo pagalbos tarnybos kvalifikacijos tobulinimo pažymos.
16. Kvalifikacijos tobulinimo pažymos mokestis – 4 Eur. Mokestį pavedimu prašoma sumokėti iki 2026 m. spalio 18 d.
Mokėjimo rekvizitai:
Gavėjas – Raseinių rajono švietimo pagalbos tarnyba
Įstaigos kodas – 300054296
Bankas – Luminor
Sąskaitos Nr. LT034010041400381471
Mokėjimo paskirtis: vardas, pavardė, už konferenciją „Šiuolaikinės ugdymo aktualijos meno (muzikos) mokyklose“, asmens kodas (privalomas pavedimo identifikavimui).
17. Informaciją apie konferenciją teikia Alina Skirmantaitė-Ivoškienė, Raseinių meno mokyklos Ariogalos skyriaus fortepijono mokytoja metodininkė, tel. +370 609 89281, el. p. alina.skirmantaite-ivoskiene@raseiniumenomokykla.lt.

V. REIKALAVIMAI PRANEŠIMAMS
18. Rekomenduojama pranešimo trukmė – iki 15–20 min.
19. Pranešimo pradžioje nurodomas pranešimo pavadinimas, autoriaus (-ių) vardas (-ai), pavardė (-ės), pareigos ir atstovaujama įstaiga.
20. Pranešimo turinys turi atitikti konferencijos tikslą, uždavinius ir būti susijęs su aktualiais meninio ugdymo klausimais, pedagogine patirtimi, metodais, inovacijomis ar praktiniais ugdymo sprendimais.
21. Pranešimas gali būti pristatomas naudojant skaitmenines pateiktis, vaizdo, garso ar kitas pranešimo turiniui tinkamas priemones arba be jų.
22. Pranešimai pristatomi konferencijos programoje numatytu laiku.


VI. BAIGIAMOSIOS NUOSTATOS
23. Organizatoriai, esant poreikiui, pasilieka teisę koreguoti konferencijos programą ir organizacines detales, apie pakeitimus informuodami užsiregistravusius dalyvius.
24. Konferencijos klausytojai kvalifikacijos tobulinimo pažymą galės atsisiųsti prisijungę prie savo paskyros Semi+ sistemoje.
25. Pranešėjo pažyma bus siunčiama registracijos formoje nurodytu elektroninio pašto adresu.
